დეივიდ კენეთ ჰარბური

დეივიდ კენეთ ჰარბური (დ. 10 აპრილი, 1975) —  ამერიკელი მსახიობი. მას მსოფლიო აღიარება  მოუტანა ნეტფლიქსის სამეცნიერო ფანტასიკამ ,,უცნაური ამბები” (2016–2025), სადაც მან განასახიერა ჯიმ ჰოპერის პერსონაჟი. ამ როლისთვის ჰარბური ორჯერ იყო ნომინირებული ემის დაჯილდოვებაზე, სერიალში საუკეთესო მეორეხარისხოვანი მსახიობის კატეგორიაში.

მისი მთავარი კინოროლები მოიცავს: სუპერგმირი ,,ჰელბოის" მთავარ როლს (2019), სანტა კლაუსის როლს ფილმში ,,სასტიკი ღამე”(2022) და მრბოლელის პერსონაჟს ფილმში  ,,გრანტურიზმო”(2023). ჰარბური ასევე განასახიერებდა წითელი მცველს მარველის კინოსამყაროს, ფილმებში ,,შავი ქვრივი” (2021) და ,,მეხთამტეხლები” (2025), ხოლო ანიმაციურ სერიალში ,,Creature Commandos”(2024–დღემდე) ახმოვანებს ერიკ ფრანკენშტეინის პერსონაჟს.
ადრეული წლები და განათლება
დეივიდი დაიბადა უაით-პლეინსში, ნიუ-იორკში, კენეთ და ნენსი (რაილი) ჰარბორების ოჯახში. მისი ორივე მშობელი უძრავი ქონების სფეროში მუშაობს  — დედა საცხოვრებელი, ხოლო მამა კომერციული ფართების მიმართულებით. მან დაამთავრა ბაირამ-ჰილსის საშუალო სკოლა არმონკში, ნიუ-იორკში, მსახიობებთან — შონ მაჰერთან და ეიალ პოდელთან ერთად. 1997 წელს მან დაასრულა დარტმუთის კოლეჯი ჰანოვერში, ნიუ-ჰემფშირში, სადაც მისი ძირითადი სპეციალობა დრამა და იტალიური ენა იყო.

ახალგაზრდა დეივიდი ნიუ-იორკში ცხოვრებისას, პოკერ-კლუბებში თამაშობდა და ამტკიცებს, რომ პირადად იცნობდა იმ განგსტერს, რომელიც 1998 წლის ფილმში „შულერები“ ჯონ მალკოვიჩის პერსონაჟის, „ტედი კაგებეს“ პროტოტიპი გახდა.
კარიერა
ადრეული წლები (1990-2013)

1994–1997 წლებში ჰარბური თამაშობდა თეატრ მონმაუთში, კუმსტონ ჰოლში,  სადაც მონაწილეობდა შექსპირის წარმოდგენებში, მათ შორის ,,ქარიშხალი", ,,აურზაური არაფრის გამო", ,,ზამთრის ზღაპარი" და ,,ჰამლეტი". პროფესიონალური კარიერა ბროდვეიზე დაიწყო 1999 წელს.სატელევიზიო დებიუტი შედგა იმავე წელს სერიალში ,,კანონი და წესრიგი", სადაც მან რესტორნის მომსახურე პირის როლი შეასრულა. 2002 წელს კვლავ გამოჩნდა სერიალში ,,კანონი და წესრიგი: სპეციალური კორპუსი", ბავშვის მკვლელის როლში. მას ასევე ჰქონდა MI6-ის აგენტ როჯერ ანდერსონის როლი სერიალ „Pan Am“-ში. 2005 წელს ჰარბური ნომინირებული იყო Tony Award–ზე, ნიკის როლისთვის სერიალში ,,ვის ეშინია ვირჯინია ვულფის".

ჰარბური ცნობილია ასევე სხვა როლებით: CIA–ის აგენტი გრეგ ბიმი ფილმში ,,მოწყალების კვანტუმი",  შეფ ქემბელი ,,ცვლილებათა გზა", ,,დიდი თამაში". ასევე ,,კუზიანი მთა", ,,მწვანე კრაზანა", ,,პატრული" და ,,Between Us". 2013 წელს მცირე როლი ჰქონდა სერიალში ,,ელემენტარული", ხოლო 2012–2014 წლებში განმეორებითი როლი ჰქონდა სერიალში ,,საინფორმაციო სამსახური".

მიღწევები და წარმატება სერიალ ,,უცნაურ ამბებთან" ერთად (2014-დღემდე)

2014 წელს დეივიდმა ითამაშა ექიმი რიდ აქლის როლში სერიალში ,,მენჰეტენი". 2015 წელს გადაიღეს ნეტფლიქსის სერიალში ,,უცნაური ამბები", სადაც ჰარბური თამაშობდა ჯიმ ჰოპერის პერსონაჟს. ამ როლისთვის ის ორჯერ ნომინირებული იყო პრაიმთაიმის ემის დაჯილდოვებაზე (2017, 2018) და ოქროს გლობუსის დაჯილდოვებაზე (2018). 2017 წელს ჰარბურმა და მისმა კოლეგებმა დაიმსახურეს კინომსახიობთა გილდიის ჯილდო დრამის სერიალის გუნდური შესრულებისთვის.

2019 წელს ჰარბური გადაიღეს სუპერგმირის ფილმ ,,ჰელბოი"ში. 2021 წელს მან განასახიერა ალექსეი შოსტაკოვი / წითლი მცველი ფილმში ,,შავი ქვრივი" და განაახლა როლი ფილმში Thunderbolts (2025). ჰარბურს ასევე ჰქონდა მთავარი როლები ფილმებში Violent Night (2022) და Gran Turismo (2023). 2025 წლის ოქტომბერში ჰარბური იყო ჩასანიშნი ფილმში Behemoth!, თუმცა 2026 წლის იანვარში პროექტი დატოვა სერიალის Stranger Things საბოლოო სეზონის დატვირთული მუშაობის გამო; მის ადგილზე დაინიშნა Will Arnett.
პერსონალური ცხოვრება
ჰარბურს ჰქონია ურთიერთობები Alison Sudol–თან და Julia Stiles–თან. 2019 წელს დაიწყო ურთიერთობა ინგლისელ მომღერალ–შემსრულებელ Lily Allen–თან. წყვილმა 2020 წლის 7 სექტემბერს იქორწინა ლას ვეგასში, სადღესასწაულო ცერემონიას ატარებდა ელვის იმპერსონატორი. წყვილი ცხოვრობდა ბრაუნსტოუნ სახლში ბრუკლინში და თანამშრომლობდა არქიტექტორთან Ben Bischoff. 2024 წლის დეკემბერში მედია წერს, რომ ჰარბური და ალენი დაშორდნენ; სხვა წყაროები ამბობენ, რომ დაშორება მოხდა 2025 წლის დასაწყისში. ალენის მეხუთე სტუდიური ალბომი West End Girl ნაწილობრივ ეფუძნება მათი ურთიერთობის დასასრულს და ჰარბურის სავარაუდო ღალატს.

ჰარბური თავად აცხადებს, რომ სოციალისტია. 2021 წელს ინტერვიუში The Guardian-თან თქვა: „იდეა საზოგადოების, სადაც ყველაფერი ყველას ეკუთვნის, ჩემთვის იდეალურია — განსხვავებით ამ სამყაროსგან, სადაც ადამიანები ხოცავენ, ანგრევენ და ყველაფერი პირადი სარგებლისთვის აკეთებენ.“

ჰარბურს ახალგაზრდობაში პრობლემები ჰქონდა ალკოჰოლთან. 24 წლის ასაკში შეწყვიტა სასმელი, მას შემდეგ რაც „ქვედა წერტილს“ მიაღწია — უწევდა უსახლკაროდ ცხოვრება, მარტოობა და თვითმკვლელობის აზრები. 26 წლის ასაკში მას დიაგნოსტირებული ჰქონდა ბიპოლარული აშლილობა.

ჰარბურს სიამოვნებას ანიჭებს ძველი ვიდეოთამაშების Let’s Plays–ის და სპიდრანების ყურება. გულშემატკივარია NHL-ის New York Rangers–ის. ადრე სწამდა პარანორმალური მოვლენების.